Φακούντο Αράνα

Ο Χόρχε Φακούντο Αράνα Τάγκλε (γ. στο Μπουένος Άιρες, στις 31 Μαρτίου του 1972), γνωστός ως Φακούντο Αράνα, είναι ένας ηθοποιός και μουσικός από την Αργεντινή. Γνωστός από τους πρωταγωνιστικούς του ρόλους σε τηλεοπτικές σειρές όπως Τσικιτίτας (Chiquititas), Μιλάγκρος, η ατίθαση (Muneca brava), Γιάγκο (Yago, pasion morena), Ιερό πάθος (Padre coraje), Σαρίτα, είσαι η ζωή μου (Sos mi vida), 099 central, Vidas robadas και Farsantes. Έχει κερδίσει αρκετά βραβεία από τις ερμηνείες τους στο θέατρο και στην τηλεόραση.

 Γιός του Δρ. Χόρχε Αράνα Τάγκλε, αναγνωρισμένος ειδικός σπεσιαλίστας στο Ναυτικό Δίκαιο, και της Ματίλντε βον Μπερνάρντ, αθλήτρια και πρώην παίχτρια του χόκεϊ. Έκανε τις σπουδές του στο κολέγιο της Αγίας Αικατερίνης Μοούρλάντς του Πιλάρ. Είναι λάτρης της φύσης και κάνει τακτικά extreme σπόρ. Κατά την διάρκεια του 2003 ταξίδεψε για την Αργεντινή για 7 μήνες και έκανε ανάβαση για την κορυφή Ακονκαγκούα, που ανέβηκε πάλι το 2010 και 2012 για την εκστρατεία "Donar sangre, salva vidas" (Δώσε αίμα, σώζει ζωές). Η μητέρα του, Matilde von Berband, είναι Γερμανίδα. Η οικογένειά του αποτελείται από τους γονείς του και τις τρεις αδελφές του, μία μεγαλύτερη και δύο μικρότερες. Στα 15 του,ο καλύτερος φίλος του τον πήγε να παρακολουθήσει μαθήματα θεάτρου στην τάξη της Alicia Muzzio. Το 1989, στα 17 του, οι γιατροί του διέγνωσαν τη νόσο του Hodgkin. Πρόκειται για έναν καρκίνο που έχει επιπτώσεις στα λεμφατικά γάγγλια του σώματος. Πέρασε 10 μήνες θεραπείας και 5 χρόνια ιατρικών εξετάσεων ώστε να ξεπεράσει το σοβαρό αυτό πρόβλημα υγείας. Ήταν μέλος για πολύ καιρό στο γκρουπ "La Carranza", όπου έπαιζε σαξόφωνο. Μια μέρα,καθώς περπατούσε στο τούνελ ενός σταθμού του μετρό, ένας σαξοφωνίστας τον κάλεσε να παίξουν μαζί. Για 10 μήνες από τότε, ο Φακούντο έπαιζε σαξόφωνο στο σταθμό Puevredon της γραμμής D. Εκεί τον είδε για πρώτη φορά ο σεναριογράφος της σειράς Canto Rodado Lito Espinosa, ο οποίος τον αναγνώρισε σε ένα κάστινγκ που έλαβε μέρος ο Φακούντο. Έτσι κατέληξε να ενσαρκώνει τον "Ramiro" στη σειρά "Canto Rodado", ένα ρόλο που είχε εμπνεύσει ο ίδιος. Αυτός ήταν και ο πρώτος του ρόλος. Έκτοτε η πορεία του είναι μόνο ανοδική. Ο ρόλος που τον έκανε παγκοσμίως γνωστό και του άνοιξε τα φτερά για τη μεγάλη καριέρα ήταν αυτός του "Ivo" στη σειρά "Muñeca Brava", όπου συμπρωταγωνιστούσε με την ήδη γνωστή Νατάλια Ορέιρο. Το 2005 έπαιξε για πρώτη φορά στο θέατρο. Στον κινηματογράφο έχει συμμετάσχει σε 4 ταινίες,ενώ οι ρόλοι του σε σειρές όπως το 009 Central και Padre Coraje τον καθιέρωσαν ως έναν από του πιο δημοφιλής ηθοποιούς. Το 2008 ο Φακούντο έπαιξε σε νέα τηλεοπτική σειρά, συνεργαζόμενος με την TELEFE και στο θέατρο στο έργο Codicia, σε κείμενα του Ντέηβιντ Μάμετ.Η σειρά αυτή υπήρξε μια από της πιο πολυβραβευμένες ενώ δέχθηκε μνεία από την βουλή των αντιπροσώπων της Αργεντινής για το θέμα της.Το 2010 ανέβηκε για δεύτερη φορά στην κορυφή του βουνού Ακονκάγουα την υψηλότερη κορυφή της Αργεντινής στα πλαίσια της εκστρατείας για την δωρεά αίματος.Ενώ από το 2009 πρωταγωνιστούσε στο θεατρικό Poder se puede που είχε έντονο κοινωνικό μήνυμα και πάλι σχετικά με την πρόληψη του καρκίνου.Τον Αύγουστο του 2011 επέστρεψε στην τηλεόραση μετά από ένα μεγάλο διάλειμμα με τον πρωταγωνιστικό ρόλο στην κωμωδία Cuando me sonreis. Το 2012, αποφάσισε να κάνει μια εκστρατεία στο Έβερεστ για να προωθήσει την εκστρατεία του για την δωρεά αίματος, και το κανάλι Telefe προσφέρθηκε να μεταδώσει ένα ντοκιμαντέρ με την προσπάθεια του. Έφτασε στο στρατόπεδο βάσης στα 5.364 μέτρα, αλλά η ασθένεια του Υψόμετρου τον έκανε να σταματήσει να αναρριχείται για λίγες μέρες. Κατά τη δεύτερη προσπάθειά του η ασθένεια του Arana προχώρησε σε πνευμονικό οίδημα μεγάλου υψομέτρου και αργότερα σε εγκεφαλικό οίδημα που έκρινε αναγκαίο να αποχωρήσει έκτακτα από το Κατμαντού. Η είδηση έγινε πρώτο θέμα στην Αργεντινή και μετά από μερικές μέρες, για να ηρεμήσει τους θαυμαστές του, ο Arana ανακοίνωσε ότι θα ανακάμψει πλήρως και ότι ο κύριος στόχος του ταξιδιού, η προώθηση της εκστρατείας "Donar Sangre Salva Vidas" θα πετύχει, καθώς η σημαία του οργανισμού θα φτάσει στην κορυφή ακόμη και χωρίς αυτόν.Το καλοκαίρι του 2013 επέστρεψε στο θέατρο, ως πρωταγωνιστής του έργου En el aire που γράφτηκε και σκηνοθέτησε ο Manuel González Gil. Αργότερα το ίδιο έτος εντάχθηκε στο cast της σειράς Farsantes, με τον ρόλο του Alberto Marini. Το 2014, αφού έφυγε από τη σειρά Farsantes, ο Αράνα αποφάσισε να επικεντρωθεί στη μουσική για λίγο και μαζί με την μπάντα The Blue Light Orchestra, περιόδευσε την Αργεντινή ως τραγουδιστής και μουσικός. Στα τέλη του 2014, και μέχρι τα μέσα του 2015, πρωταγωνίστησε απέναντι με την Romina Gaetani στη τηλενουβέλα Noche y día. Την περίοδο αυτή έκανε και το ντεμπούτο του ως τραγουδιστής με το σόλο άλμπουμ Salir a tocar, σε τζαζ και μπλουζ ρυθμούς. Το πρώτο single του άλμπουμ ήταν μια επανεκτέλεση του τραγουδιού "Stand by Me".Το 2016 ανέβασε ξανά στο θέατρο το έργο En el Aire. Η θεατρική παράσταση ήταν επιτυχημένη, έμεινε για μήνες στα θέατρα και οδήγησε στην παρουσίαση του δεύτερου προσωπικού του άλμπουμ, που είχε τον ίδιο τίτλο, μαζί με την The Blue Light Orchestra. Τον Μάιο του 2016, ο Αράνα κατόρθωσε να ανεβεί στην κορυφή του Όρους του Έβερεστ. Το 2017, ενώ παρουσίαζε ακόμα το En el Aire σε αρκετές επαρχίες, ανέβασε μια θεατρική προσαρμογή της ταινίας Οι γέφυρες του Μάντισον μαζί με την ηθοποιό Araceli González. Η παράσταση έλαβε θετική ανταπόκριση σε αρκετές χώρες, όπως η Αργεντινή, η Ουρουγουάη, η Παραγουάη και η Χιλή, όπου παρουσιάστηκε στη σκηνή του Εθνικού Θεάτρου και θα συνεχίσει να βρίσκεται στα θέατρα μέχρι τα τέλη του 2018.Ως ηθοποιός είναι πολυβραβευμένος και στην τηλεόραση και στο θέατρο.Κάποια από τα χόμπι του είναι το σαξόφωνο, το surf, οι μοτοσικλέτες, η φόρμουλα, ο αλπινισμός και οι καταδύσεις. Το Μάρτιο του 2006 πήρε και δίπλωμα πιλότου. Στην προσωπική του ζωή είναι πατέρας τριών παιδιών ενώ από το 2007 έχει δεσμό με το μοντέλο και παρουσιάστρια Μαρία Σουσίνι. Έντονη είναι η φιλανθρωπική δραστηριότητα του Φακούντο. Είναι ενεργό μέλος του ιδρύματος FUNDALEU (ίδρυμα για άτομα με λευχαιμία). Πρόσφατα μάλιστα τιμήθηκε από το ίδρυμα για την προσφορά του κι ορίστηκε 'πρεσβευτής' του. Στο πλαίσιο των ενεργειών του ιδρύματος το Νοέμβριο του 2008,έκανε, πιλοτάροντας, ένα μίνι γύρο του κόσμου, επισκεπτόμενος διάφορες χώρες.Γύρισε ντοκιμαντέρ και ενημέρωσε το κοινό για διάφορες μορφές του καρκίνου που είναι ιάσιμες. Το σκοπό αυτό χρηματοδοτούσαν μεγάλες εταιρείες της Αργεντινής.Το 2011 παρουσίασε σε συνεργασία και πάλι με το κανάλι του υπουργείου παιδείας της Αργεντινής ένα ντοκιμαντέρ για την δωρεά αίματος,που οδήγησε στην κατακόρυφη αύξηση των δωρεών αίματος.Κατά την διάρκεια των γυρισμάτων έκανε τον γύρο της χώρας με μία μοτοσικλέτα.Έχει ασχοληθεί έντονα με θέματα όπως εξαφανίσεις παιδιών ενώ τα τελευταία χρόνια έχει ταυτιστεί το όνομα του με την φιλανθρωπική του δραστηριότητα. Quiero vivir a tu lado (2017)...ΜάρτινNoche y día (2014-2015)... Βικτόριο Βίλλα Farsantes (2013-2014).... Αλμπέρτο ΜαρίνιExpedición Everest (2012)... ΠαρουσιαστήςCuando me sonreis (2011) ... Γκαστόν Μούρφι Vidas robadas (2008) ... Μπαουτίστα Αμάγια Sos mi vida (2006) ... Μάρτιν Κεσάδα Padre Coraje (2004) ... Πατέρας Χουάν 099 Central (2002) ... Τομάς Λεδέσμα Yago, pasión morena (2001) ... Γιάγο Βαλδές/Φάμπιο Σερένιο Buenos Vecinos (2000) ... Ντιέγο Πινίγιος Tiempo final, La entrega (2000) ... Πάμπλο Muñeca Brava (1999) ... Ίβο Ντι Κάρλο Chiquititas (1997 / 1998) ... Αλέχο Μέντες Αγιάλα/Μανουέλ Μέντες Αγιάλα El Rafa (1997) ... Sueltos (1996) ... Ιγνάσιο Zingara (1996) ... Ροδόλφο "Ρούντι" Μορέτι Montaña Rusa, otra vuelta (1995) ... Γουίλι Perla Negra (1995) ... Λεονάρδο Μπαστίδας La hermana mayor (1995) ... Alta comedia (1994) ... La flaca escopeta (1993) ... Φακούντο Marco el candidato (1993) ... Canto Rodado (1992) ... Ραμίρο Son de diez (1992) ... YOn My Space(2017)- Γιον (Φωνή)Adiós, querido Pep (2017)...ΜάουροEl agua del fin del mundo (2011) ... Μαρτίν Tocar el cielo (2007) ... Σαντιάγο La Fuga (2001) ... Βίκτορ Γκάνς Chiquititas, Rincon de Luz (2001) ... Αλέχο Μέντες Αγιάλα Los Puentes de Madison (2017-2018)....Robert KincaidEn el aire. (2012-2013, 2-16-2017).....Μάρκος Poder... se puede (2009) ... Μούλερ Codicia (2008) ... Ρίτσαρντ Ρόμα Visitando al Sr. Green (2005) ... Ρός Γκάρντινερ Martin Fierro de Cable για το"Poder... se puede"-2011 José María Vilches για το "Poder... se puede" - 2010 Clarín - Καλύτερη τηλενουβέλα για το "Vidas Robadas" - 2008 Martín Fierro - Καλύτερη τηλενουβέλα για το "Vidas Robadas" - 2008 Martín Fierro - Καλύτερη κωμωδία της χρονιάς, για το "Sos mi vida" - 2007 Martín Fierro - Καλύτερος ηθοποιός σε κωμωδία, για το "Sos mi vida" - 2007 Premio Florencio Sanchez - Αποκάλυψη για το θεατρικό "Visitando al Sr. Green" - 2006 Premio A.C.E. - Η αρσενική αποκάλυψη για την παράσταση "Visitando al Sr. Green" - 2005 Martín Fierro - Καλύτερος ηθοποιός για τον "Padre Coraje" - 2005 Martín Fierro - Καλύτερη τηλενουβέλα για τον "Padre Coraje" - 2005 Premio del Festival y Mercado de la Telenovela Iberoamericana(FyMTI)-2005 Clarín - Καλύτερη τηλενουβέλα για τον "Padre Coraje" - 2004 Martín Fierro - Καλύτερος ηθοποιός για το "099 Central" - 2003 Martín Fierro - Καλύτερη τηλενουβέλα για το "099 Central" - 2003 Martín Fierro – Καλύτερος ηθοποιός για το "Yago, pasión morena" - 2002 Martín Fierro - Καλύτερη τηλενουβέλα για το "Yago, pasión morena" - 2002 Martín Fierro – Καλύτερη κωμική σειρά για το "Buenos Vecinos" - 2001 VIVA 2000 - Καλύτερος ηθοποιός για τη "Muñeca Brava" - 2000 VIVA 2000 - Καλύτερη τηλενουβέλα για τη "Muñeca Brava" - 2000 Martín Fierro – Καλύτερη τηλενουβέλα για τη "Muñeca Brava" - 1999 Μartín Fierro – Καλύτερη παιδική τηλενουβέλα για το "Chiquititas" - 1999